rejauldu/bengali-wikipedia huggingface dataset:
ইয়েস স্কটল্যান্ড () হচ্ছে একটি সংস্থা যা সেই সকল দল, প্রতিষ্ঠান ও স্বতন্ত্র প্রচারকদের হয়ে প্রচার কার্যক্রম পরিচালনা করছে যারা ২০১৪ স্বাধীনতার জন্য স্কটল্যান্ডের গণভোটে হ্যাঁ ভোট দেয়ার জন্য প্রচার চালাচ্ছে। এটি ২০১২ সালের ২৫ মে-তে এডিনবরাতে কার্যক্রম শুরু করে। . স্কটল্যান্ডের স্বাধীনতার পক্ষে প্রচার অভিজানে এর মূল বিরোধী হচ্ছে বেটার টুগেদার () বা একসাথেই ভালো।  ইয়েস স্কটল্যান্ড-কে বলা হচ্ছে “এযাবৎ কালের স্কটল্যান্ডের তৃণমূল পর্যায়ে পর্যন্ত সর্ববৃহৎ রাজনৈতিক প্রচার অভিজান”।    তথ্যসূত্র    বহিঃসংযোগ   প্রাতিষ্ঠানিক ওয়েবসাইট  Yes Declaration  বিষয়শ্রেণী:২০১২-এ প্রতিষ্ঠিত বিষয়শ্রেণী:২০১৪-এ স্কটল্যান্ড বিষয়শ্রেণী:২০১৪ স্বাধীনতার জন্য স্কটল্যান্ডের গণভোট
ডেসপারেট হাউজওয়াইভস () হল মার্ক চেরি কর্তৃক নির্মিত একটি মার্কিন হাস্যরসাত্মক-নাট্যধর্মী ও রহস্য টেলিভিশন ধারাবাহিক। এটি প্রযোজনা করেছে এবিসি স্টুডিওজ ও চেরি প্রোডাকশন্স। এবিসি চ্যানেলে ২০০৪ সালের ৩রা অক্টোবর থেকে ২০১২ সালের ১৩ই মে পর্যন্ত আটটি মৌসুমে এই ধারাবাহিকের মোট ১৮০টি পর্ব প্রচারিত হয়। নির্বাহী প্রযোজক মার্ক চেরি এই অনুষ্ঠানের প্রধান প্রযোজক হিসেবে দায়িত্ব পালন করেন। চতুর্থ মৌসুম থেকে অন্যান্য নির্বাহী প্রযোজক ছিলেন বব ডেইলি, জর্জ ডাব্লিউ. পারকিন্স, জন পার্ডি, জোই মার্ফি, ডেভিড গ্রসম্যান, ও ল্যারি শ।  তারকাবহুল ধারাবাহিকটিতে প্রধান চরিত্রে - সুজান মেয়ার চরিত্রে টেরি হ্যাচার, লিনেট স্কাভো চরিত্রে ফেলিসিটি হাফম্যান, ব্রি ভ্যান ডি ক্যাম্প চরিত্রে মার্শা ক্রস, এবং গ্যাব্রিয়েল সলিস চরিত্রে ইভা লঙ্গোরিয়া অভিনয় করেছেন। এছাড়া পার্শ্ব চরিত্র - এডি ব্রিট চরিত্রে নিকোলেট শেরিডান, ক্যাথরিন মেফেয়ার চরিত্রে ড্যানা ডেলানি, এবং রেনি পেরি চরিত্রে ভানেসা উইলিয়ামস অভিনয় করেছেন। ব্রেন্ডা স্ট্রং প্রয়াত ম্যারি অ্যালিস ইয়াং চরিত্রে ধারাবাহিকটি বর্ণনা করেন এবং তাকে মাঝে মাঝে কাহিনীর পূর্ববর্তী দৃশ্যে বা স্বপ্নের দৃশ্যে দেখা যায়। বাম-ডান: ডানা ডেলানি, টেরি হ্যাচার, ব্রেন্ডা স্ট্রং এবং আন্দ্রেয়া বোয়েন। ক্যালিফোর্নিয়ার লস এঞ্জেলেসের নোকিয়া থিয়েটারে ২০ তম গ্ল্যাড মিডিয়া অ্যাওয়ার্ডসে, ১৮ই এপ্রিল, ২০০৯|thumb|right   তথ্যসূত্র    বহিঃসংযোগ         বিষয়শ্রেণী:২০০৪-এ অভিষিক্ত মার্কিন টেলিভিশন ধারাবাহিক বিষয়শ্রেণী:২০০০-এর দশকের মার্কিন হাস্যরসাত্মক নাট্য টেলিভিশন ধারাবাহিক বিষয়শ্রেণী:২০০০-এর দশকের মার্কিন প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:২০০০-এর দশকের মার্কিন রহস্য টেলিভিশন ধারাবাহিক বিষয়শ্রেণী:২০১০-এর দশকের মার্কিন হাস্যরসাত্মক নাট্য টেলিভিশন ধারাবাহিক বিষয়শ্রেণী:২০১০-এর দশকের মার্কিন প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:২০১০-এর দশকের মার্কিন রহস্য টেলিভিশন ধারাবাহিক বিষয়শ্রেণী:২০১২-এ সমাপ্ত মার্কিন টেলিভিশন ধারাবাহিক বিষয়শ্রেণী:আমেরিকান ব্রডকাস্টিং কোম্পানির মৌলিক অনুষ্ঠান বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:উভকামী সম্পর্কিত টেলিভিশন অনুষ্ঠান বিষয়শ্রেণী:সমকামী পুরুষ সম্পর্কিত টেলিভিশন অনুষ্ঠান বিষয়শ্রেণী:নারীবাদী টেলিভিশন অনুষ্ঠান বিষয়শ্রেণী:ভিডিও গেমসে উপযোগকৃত টেলিভিশন অনুষ্ঠান বিষয়শ্রেণী:মার্কিন টেলিভিশন ধারাবাহিক নাটক বিষয়শ্রেণী:লস অ্যাঞ্জেলেসে ধারণকৃত টেলিভিশন অনুষ্ঠান বিষয়শ্রেণী:লস অ্যাঞ্জেলেসের পটভূমিতে টেলিভিশন অনুষ্ঠান বিষয়শ্রেণী:গোল্ডেন গ্লোব পুরস্কার (সেরা টেলিভিশন ধারাবাহিক - সঙ্গীতধর্মী বা হাস্যরসাত্মক) বিজয়ী বিষয়শ্রেণী:প্রাইমটাইম এমি পুরস্কার বিজয়ী টেলিভিশন ধারাবাহিক বিষয়শ্রেণী:২০১০-এর দশকের মার্কিন নাট্য টেলিভিশন ধারাবাহিক বিষয়শ্রেণী:গে সম্পর্কিত টেলিভিশন অনুষ্ঠান
জেমস বন্ড সৈকত ওরাকাবেসা উপসাগরের একটি ছোট উপদ্বীপে অবস্থিত, যা জ্যামাইকার উত্তর উপকূলীয় শহর ওচো রিওস থেকে প্রায় ১০ মাইল বা ১৬ কিলোমিটার দূরে অবস্থিত।  এই সৈকতটি তার জলক্রীড়া কেন্দ্র, "স্ফটিক-স্বচ্ছ" জল এবং "সমুদ্রের সাথে সরাসরি মিলিত" পাহাড়ের জন্য বিখ্যাত। অন্যান্য সুযোগ-সুবিধার মধ্যে রয়েছে একটি বার ও একটি রেস্তোরাঁ। এই অঞ্চলটি রিহানা, জিগি মার্লে এবং লরিন হিলের কনসার্ট ভেন্যু হিসেবেও কাজ করেছে।  এর মুনরেকার বারটি দুই তলা জুড়ে বিস্তৃত, চারদিকে খোলা, এবং মাঝে মাঝে জ্যাজ, ব্লুজ, সোকা এবং রেগে কনসার্টের আয়োজন করে।  জ্যামাইকান পর্যটন বোর্ডের কাছে কিংস্টন-ভিত্তিক সাংবাদিক নীল-মন্টিসেলি হার্লে-রুডের একটি পরামর্শের পরে সমুদ্রতীরবর্তী স্থানটির নামকরণ করা হয়েছে জেমস বন্ড বিচ।   আরো দেখুন    জ্যামাইকার সৈকতের তালিকা   তথ্যসূত্র    বহিঃসংযোগ    আকাশ থেকে দেখা  ওরাকাবেসা ওয়েবসাইট  বিষয়শ্রেণী:জ্যামাইকার পর্যটন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সেন্ট মেরি প্যারিশ, জ্যামাইকার দর্শনীয় স্থান বিষয়শ্রেণী:সেন্ট মেরি প্যারিশ, জ্যামাইকার ভূগোল বিষয়শ্রেণী:জ্যামাইকার সৈকত
লুইস ফেদেরিকো লোপেস আন্দুগার (; জন্ম: ৮ মে ২০০১; লুইস লোপেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব রিয়াল মাদ্রিদ কাস্তিয়ার হয়ে গোলরক্ষক হিসেবে খেলেন।  ২০১৮ সালে, লোপেস স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।  প্রারম্ভিক জীবন লুইস ফেদেরিকো লোপেস আন্দুগার ২০০১ সালের ৮ই মে তারিখে স্পেনের মুর্সিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল লোপেস স্পেন অনূর্ধ্ব-১৮ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৮ সালে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। স্পেনের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:রিয়াল মাদ্রিদ কাস্তিয়ার খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:মুর্সিয়ার ফুটবলার
স্টিফেন অ্যান্ড্রু বুল্ড (জন্ম ১৬ নভেম্বর ১৯৬২) একজন প্রাক্তন পেশাদার ইংরেজ ফুটবলার এবং ইউটোয়েন্টিথিজ প্রিমিয়ার লিগ দল আর্সেনাল এর প্রধান কোচ।  খেলোয়াড় হিসাবে তিনি ১৯৮০ সাল থেকে ২০০০ সাল অবধি ডিফেন্ডার ছিলেন। বুল্ড তাঁর ফুটবল ক্যারিয়ার শুরু করেন তাঁর শহরতলির ক্লাব স্টোক সিটি দিয়ে। সেখানে তিনি তরুণ ডিফেন্ডার হিসাবে প্রভাবশালী খ্যাতি অর্জন করেন। তরুণ ডিফেন্ডার হিসাবে পটারদের সাথে সাতটি মরশুম কাটিয়ে এবং ইংলিশ ফুটবলের সর্বাধিক কাম্য সেন্টার ব্যাক হিসাবে অন্যতম হয়ে ওঠার পরে তিনি ১৯৮৮ সালে আর্সেনাল এ চলে আসেন। হাইবারি তে চলে আসার পর টনি অ্যাডামস, নাইজেল উইন্টারবার্ন এবং তাঁর প্রাক্তন স্টোক সতীর্থ লি ডিকসন এর সাথে দুর্দান্ত শক্তিশালী ব্যাক লাইন গড়ে তুলতে সক্ষম হন এবং তাঁরা নয়টি বড় সম্মান লাভ করেন । ১৯৯৯ সালে তিনি গানার্স ছেড়ে চলে যান এবং সান্ডারল্যান্ড এর সাথে তাঁর খেলার কেরিয়ার শেষ করেন।  তাঁর খেলার কেরিয়ার শেষ হওয়ার মুখে বুল্ড আর্সেনাল এ আর্সেনাল একাডেমীর যুব দলের প্রধান কোচ হিসাবে সাফল্য লাভ করেন। দীর্ঘকাল দায়িত্বে থাকা প্যাট রাইস এর পরিবর্ত হিসাবে ২০১২-১৩ মরসুমের শুরুতে তাঁকে সহকারী ম্যনেজার পদে পদোন্নতি দেওয়া হয়েছিল।  ক্লাব জীবন স্টোক সিটি স্টোক-অন-ট্রেন্ট-এ জন্মগ্রহণকারী বুল্ড ১৯৭৮ সালে স্কুল বালক হিসাবে তাঁর নিজ শহরের স্টোক সিটি তে স্বাক্ষর করেন এবং ১৯৮০ নভেম্বর মাসে পেশাদার ফুটবলার হন সেপ্টেম্বর ১৯৮১ সালে মিডলসব্রো এর কাছে ৩-২ ব্যবধানে পরাজিত হয়ে রাইট ব্যাক হিসাবে আত্মপ্রকাশ করেন। তবে তিনি দলে নিয়মিত জায়গা না পেয়ে ১৯৮২ সালের অক্টোবরে টর্ক ইউনাইটেড এ ধারে (লোন) গমন করেন এবং ব্রুস রিওচ দলের হয়ে নয়টি লিগ গেম খেলে প্রথম দলের অভিজ্ঞতা অর্জন করেন।  মিক মিলস পল ডাইসন এর পরিবর্ত হওয়ার ফলে বুল্ড সেন্টার ব্যাক এ ধীরে ধীরে নিয়মিত হয়ে ওঠেন। তিনি তাঁর নতুন অবস্থানে বুদ্ধিমত্তার সাথে দক্ষ হয়ে উঠেছেন প্রমাণিত হওয়ার সাথে সাথে তিনি "পটার্স" এর হয়ে তিনি প্রথম দলের নিয়মিত হয়ে ওঠেন। পিঠের চোট এবং তার কারণে অস্ত্রোপচারের জন্য ১৯৮৬–৮৭ মরসুমে তঁকে যুক্তিযুক্তভাবে স্টোক প্লে-অফ করা হয় ১৯৮৭–৮৮ মরসুম বুল্ড দ্বিতীয় বিভাগে সেরা ডিফেন্ডার হিসাবে সাধারণভাবে স্বীকৃত হয়ে ওঠেন। আর্সেনাল এবং এভারটন উভয়ই দলই তাঁদের রক্ষণ ভাগের জন্য যোগাযোগ করে। আলোচনার পরে বুল্ড আর্সেনালকে বেছে নেন এবং ট্রাইব্যুনালে তাঁর মূল্য নির্ধারিত হয় £৩৯০,০০০ যা স্টোক এর দাবীর তুলনায় সামান্য ফি ছিল।  তথ্যসূত্র  বহিঃসংযোগ   সকারবেসে স্টিভ বুল্ড    আর্সেনাল ফুটবল ক্লাবের ওয়েবসাইটে স্টিভ বুল্ড   বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:টর্কি ইউনাইটেড ফুটবল ক্লাবের খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:ইংরেজ ফুটবল ম্যানেজার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  মেরাজ (আলাপ) ১৬:১৭, ১৬ সেপ্টেম্বর ২০১৯ (ইউটিসি) অব‍্যয়ী ভাবসমাস ভাঙার উপায়   – (অপসারণের প্রস্তাবনা দেখুনলগ দেখুন) () এই পাতায় কোন তথ্য নেই  এবং অসঙ্গত পাতা। Skh sourav halder (আলাপ) ১৫:০৪, ১৬ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
অ্যানি এলিয়ট ট্রাম্বুল (১৮৫৭-১৯৪৯) ছিলেন একজন আমেরিকান লেখক, যিনি উপন্যাস, ছোটগল্প এবং নাটক রচনা করেছিলেন, যা হার্টফোর্ড, কানেকটিকাটের স্বর্ণযুগ বা সাহিত্যিক জাগরণের সঙ্গে সম্পর্কিত।   জীবন এবং কর্মজীবন  থাম্ব|আ ক্রিসমাস অ্যাক্সিডেন্ট, ১৯১২ অ্যানি এলিয়ট ট্রাম্বুল ১৮৫৭ সালের ২ রা মার্চ হার্টফোর্ড, কানেকটিকাটে জন্মগ্রহণ করেন। তাঁর পিতা ছিলেন জেমস হ্যামন্ড ট্রাম্বুল,"James Hammond Trumbull." Dictionary of American Biography. ইতিহাসবিদ, রাজ্য গ্রন্থাগারিক এবং কানেকটিকাটের সাবেক সচিব। তার মায়ের নাম ছিল সারা এ. (রবিনসন) ট্রাম্বুল। তিনি ১৮৭৬ সালে হার্টফোর্ড পাবলিক হাই স্কুল থেকে স্নাতক ডিগ্রি অর্জন করেন "TRUMBULL, Annie Eliot." Marquis Who Was Who in America 1607–1984.  ট্রাম্বুলের রচনার মধ্যে রয়েছে সাতটি উপন্যাস, দুটি নাটক এবং দ্য আটলান্টিক, লিপিনকটস, নিউ ইংল্যান্ড ম্যাগাজিন, দ্য আউটলুক এবং স্ক্রিবনারের ছোটগল্প।  তাঁর প্রথম গল্প ১৮৮১ সালে এবং প্রথম উপন্যাস ১৮৮৯ সালে প্রকাশিত হয়। তাঁর নাটকগুলি মূলত স্যাটারডে মর্নিং ক্লাব নামক প্রতিষ্ঠানের জন্য লেখা হলেও পরে বিস্তৃত ক্ষেত্রে ব্যাপক জনপ্রিয়তা অর্জন করে। এ এস বার্নস অ্যান্ড কোম্পানি  কর্তৃক প্রকাশিত প্রথম উপন্যাসগুলির মধ্যে একটি ছিল ট্রাম্বুলের কল্পকাহিনী। তিনি হার্টফোর্ড কুরান্টের সহযোগী সম্পাদক   এবং পত্রিকার সম্পাদকের ঘনিষ্ঠ বন্ধু ছিলেন। এছাড়াও, তিনি নিউ ইংল্যান্ডে জাদুবিদ্যা-সম্পর্কিত প্রথম মৃত্যুদণ্ডের ঐতিহাসিক তথ্য সংকলন করেন, (আলসে ইয়ং-এর মৃত্যুদণ্ডের প্রসঙ্গ টেনে লেখা হয়েছিল)। ট্রাম্বুল হার্টফোর্ডের সাহিত্য স্বর্ণযুগের অন্যতম ব্যক্তিত্ব ছিলেন এবং তিনি মার্ক টোয়েন এবং চার্লস ডাডলি ওয়ার্নারও মতো খ্যাতনামা লেখকদের সঙ্গে সম্পর্কিত ছিলেন। তার সুহৃদরা পরে তার বসতবাড়ি সংরক্ষণে সাহায্য করেছিলেন।  ১৯১২ সালে, এডিসন ফিল্ম সংস্থা তাঁর গল্প অবলম্বনে আ ক্রিসমাস অ্যাক্সিডেন্ট  নামের একটি নীরব স্বল্পদৈর্ঘ্য চলচ্চিত্র নির্মাণ করে।  তাঁর কর্মজীবন শুধু সাহিত্য জগতে সীমাবদ্ধ ছিল না; তিনি আন্তর্জাতিক স্থানে ভ্রমণ করতেন এবং কানেকটিকাটের বিভিন্ন নাগরিক সংগঠনে গুরুত্বপূর্ণ ভূমিকা পালন করতেন। তিনি টাউন অ্যান্ড কান্ট্রি ক্লাব, মার্ক টোয়েন গ্রন্থাগার ও স্মৃতিসঙ্ঘ এবং হার্টফোর্ড  গন গ্রন্থাগারের সঙ্গে যুক্ত ছিলেন। পাশাপাশি, তিনি নারীদের ভোটাধিকারের জন্যও প্রচারণা চালিয়েছিলেন।  হার্টফোর্ডের সুপরিচিত ব্যক্তিত্ব ছিলেন ট্রাম্বুল। তিনি তাঁর সামনের উঠোনে টেনিস খেলতেন। তিনি তীরন্দাজিকে জনপ্রিয় করে তুলেছিলেন। তিনি গ্রীষ্মকাল কাটাতেন কাস্টিন, মেইনের নিজ বাড়িতে আর শীতকালে বেরিয়ে পড়তেন বিভিন্ন ভ্রমণস্থানে। ট্রাম্বুল ১৯৪৯ সালের ২২ ডিসেম্বর তার পারিবারিক বাড়িতে মারা যান।    নির্বাচিত গ্রন্থপঞ্জি  উপন্যাস   এক ঘণ্টার প্রতিশ্রুতি (১৮৮৯)  হোয়াইট বার্চেস (১৮৯৩)  একটি ক্রিসমাস দুর্ঘটনা এবং অন্যান্য গল্প (১৮৯৭)[৬]  কেপ কডের এক সপ্তাহ (১৮৯৮)  রডের মুক্তি  গৃহিণী কন্টেন্ট ক্রাডক (১৮৯৯)  জীবনের সাধারণ পথ (১৯০৩)  নাটক   সংস্কৃতির মুখোশ (১৮৯৩)  অগ্রগতির চাকা (১৮৯৭)  কবিতা  প্রতিক্রিয়া (১৯২৭)  তথ্যসূত্র   বিষয়শ্রেণী:মার্কিন লেখিকা বিষয়শ্রেণী:মার্কিন লেখক বিষয়শ্রেণী:১৯৪৯-এ মৃত্যু বিষয়শ্রেণী:১৮৫৭-এ জন্ম
Purpose  This template facilitates the citation of articles from the Wikisource project Collier's New Encyclopedia in the manner of .   Usage  {{Cite Collier's|wstitle=Collier's article name}} — for articles on Wikisource or {{Cite Collier's|title=Collier's article name}} — for articles not on Wikisource. With this option the optional url=url may be wanted: {{Cite Collier's|title=Collier's article name|url=url}}    and with a specification of the optional author, display, vb or noicon: {{Cite Collier's|wstitle=Collier's article name|display=displayed article name|author=author name|noicon=x|vb=x}}   Examples  Simple {{Cite Collier's|wstitle=Jackson, Andrew}} displays as:  With comment {{Cite Collier's|wstitle=Jackson, Andrew}} A popular politician in the formative years of the United States. displays as:  A popular politician in the formative years of the United States.  Using display The mechanics of Wikisource will sometimes require that a link have disambiguation information which is not part of the original title.  The display parameter allows this information to be hidden for the purpose of the citation.  For example:  {{Cite Collier's|wstitle=Monroe (Louisiana)|year=1921|display=Monroe, a city of Louisiana}} displays as:  Using noicon {{Cite Collier's|wstitle=Jackson, Andrew|noicon=x}} displays as:  Using vb If text is incorporated verbatim into an article, the vb parameter can be used to tack on a notice appropriate to the policy in Wikipedia:Plagiarism.  {{Cite Collier's|wstitle=Townsend, Charles Henry Tyler|vb=x}} displays as:   See also     WP:Sister projects  ja:Template:Cite Collier's
মোহনলাল গঙ্গোপাধ্যায়  (১৯ আগস্ট ১৯০৯ – ১৪ জানুয়ারি ১৯৬৯)  বিশ শতকের বাংলায় একজন পরিসংখ্যানবিদ হয়েও জোড়াসাঁকোর ঠাকুরবাড়ির আশ্রয়ে থেকে বাংলার শিশু-কিশোর সাহিত্যকে সমৃদ্ধ করেছেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৫৮৬,   জীবনী  মোহনলাল অবনীন্দ্রনাথের জ্যেষ্ঠা কন্যা করুণা ও  জামাতা ভারতী গোষ্ঠীর সুসাহিত্যিক মণিলাল গঙ্গোপাধ্যায়ের পুত্র। তাঁর জন্ম ১৯০৯ খ্রিস্টাব্দের ১৯ আগস্ট জোড়াসাঁকোর দ্বারকানাথ ঠাকুর লেনের পাঁচ নম্বর বাড়িতে। সেখানেই কেটেছে তাঁর শৈশব, কৈশোর এবং যৌবনের প্রাথমিক দিনগুলি। দাদামশায় অবনীন্দ্রনাথ ছিলেন মোহনলালের ছায়াসঙ্গী। তার অনুজ শোভনলালও থাকতেন ঠাকুরবাড়িতেই। মোহনলাল কলকাতার হেয়ার স্কুল, প্রেসিডেন্সি কলেজের পাঠ শেষ করে লন্ডন স্কুল অব ইকোনমিক্সে পড়াশোনা করেন। দেশে ফিরে  প্রশান্তচন্দ্র মহলানবীশের  আমন্ত্রণে কলকাতার ভারতীয় রাশিবিজ্ঞান সংস্থা তথা  ইন্ডিয়ান স্ট্যাটিস্টিক্যাল ইন্সটিটিউটের সঙ্গে যুক্ত হন এবং অন্যতম পরিসংখ্যানবিদ হিসাবে খ্যাতি অর্জন করেন।  ইউরোপে ছাত্রজীবনে পদব্রজে ও লাফা যাত্রায় অনেক ঘোরাঘুরি করেছেন। কর্মসূত্রে চেকোশ্লোভাকিয়ায় অতিবাহিত করেন একবছর। বিবাহ করেন চেকোশ্লোভাকিয়ার এক রমণী  মিলাডাকে।   অল্প বয়স থেকেই তিনি গল্প ইত্যাদি লিখতে শুরু করেছিলেন। নিয়মিত সাহিত্যচর্চা করতেন। তবে ছোটদের জন্যই লিখতেন বেশি। তার প্রথম প্রকাশিত সোনার ঝরণা শিশুদের উপযোগী গ্রন্থ। দাদামশাইদের (গগনেন্দ্রনাথ, সমরেন্দ্রনাথ ও অবনীন্দ্রনাথ) সান্নিধ্যে আনন্দঘন মুহূর্তের ইতিহাস নিয়ে লিখেছেন স্মৃতিকথা–দক্ষিণের বারান্দা।  মোহনলালের গদ্য রচনা যেমন ছিল নির্ভার, তেমনই উল্লেখযোগ্য ছিল বাংলা শব্দের ব্যবহার। তিনি রচনায় ইংরাজী শব্দের ব্যবহারে  করতেন না। নিজেই বাংলা প্রতিশব্দ তৈরি করেছেন। 'রুকস্যাক'কে করেছেন 'পিঠঝুলি', 'হিচ-হাইকিঙ' কে 'লাফা যাত্রা' , পদব্রজে হাঁটাকে 'চরণিক', 'শেল্ফ হেল্প শপ' কে 'আত্মসেব দোকান' ইত্যাদি। তিনি বাংলা কিশোর সাহিত্যে সংযোজন করেন–  বোর্ডিং ইস্কুল  বাবুইয়ের অ্যাডভেঞ্চার  গ্রিমভাইদের রূপকথা (অনুবাদ)  অল কোয়ায়েট অন দি ওয়েস্টার্ন ফ্রন্ট (অনুবাদ)  বেশকিছু ভ্রমণকাহিনীও লিখেছেন তিনি। ছাত্রবস্থায় দেশ বেড়ানোর স্মৃতি নিয়ে লিখেছিলেন– চরণিক আর লাফা-যাত্রা'। সেই কাহিনীগুলির সংকলন শ্রীকুমার চট্টোপাধ্যায়ের সম্পাদনায় প্রকাশিত হয়েছে ভ্রমণসমগ্র।   তার রচিত অন্যান্য গ্রন্থগুলি হল–  অসমাপ্ত চট্টাব্দ (চটকলের শ্রমিকজীবন নিয়ে উপন্যাস)  দক্ষিণের বারান্দা (স্মৃতিকথা)  পুনরুদ্ধার চ   গগনেন্দ্রনাথ (স্মৃতিকথা) প্রভৃতি।  মোহনলালের চেক স্ত্রী মিলাডা গঙ্গোপাধ্যায় জোড়াসাঁকোর ঠাকুরবাড়ির সঙ্গে নিবিড়ভাবে  মিশে গিয়েছিলেন। বাংলার সাহিত্য সংস্কৃতি, তৎকালীন বাংলাদেশের পাঁচালী ও মেয়েদের ব্রতকথা ভীষণ অনুপ্রাণিত করেছিল। তিনি এগুলি চেকভাষায় অনুবাদও করেছেন।  মোহনলাল কর্মজীবন থেকে অবসরের পর সাহিত্যকর্মে মনোনিবেশ করবেন স্থির করেছিলেন, কিন্তু তার শেষগ্রন্থ– গগনেন্দ্রনাথ'' (১৩৮০ বঙ্গাব্দ,১৯৭৩ খ্রিস্টাব্দে) প্রকাশের আগেই ১৯৬৯ খ্রিস্টাব্দের ১৪ জানুয়ারি অকস্মাৎই পরলোক গমন করেন।  তথ্যসূত্র  বিষয়শ্রেণী:১৯০৯-এ জন্ম বিষয়শ্রেণী:১৯৬৯-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি লেখক
কর্নেল (অব.) মোহাম্মদ নাজিম (এমএসসি, পিএসসি) (  মালদ্বীপ প্রজাতন্ত্রের প্রাক্তন প্রতিরক্ষা ও জাতীয় নিরাপত্তা মন্ত্রী এবং একজন রাজনীতিবিদ। তিনি মালদ্বীপ ন্যাশনাল পার্টির একজন প্রতিষ্ঠাতা সদস্য এবং বর্তমানে দলের সভাপতি হিসেবে দায়িত্ব পালন করছেন। তিনি প্রথম প্রতিরক্ষা মন্ত্রী হন ৮ ফেব্রুয়ারী ২০১২ সালে-এ ড. মোহাম্মদ ওয়াহেদ হাসান মানিকের সভাপতিত্বে। তিনি সর্বশেষ মালদ্বীপ জাতীয় প্রতিরক্ষা বাহিনীর সমন্বিত সদর দপ্তরের প্রশাসনিক কর্মকর্তা হিসেবে দায়িত্ব পালন করেন। তিনি ১৫ জানুয়ারী ২০১১ সালে সক্রিয় চাকরি থেকে অবসর গ্রহণ করেন।   জীবনী  মালে, মালদ্বীপে জন্মগ্রহণকারী মন্ত্রী ১১ মার্চ ১৯৮৭-এ তালিকাভুক্ত হওয়ার আগে মাজেদিয়া স্কুল থেকে স্নাতক হন। স্নাতক হওয়ার পর, নাজিমকে সৈনিক হিসাবে জাতির জন্য তার বাধ্যতামূলক পরিষেবা দেওয়ার জন্য সরকার দ্বারা ডাকা হয়েছিল।[permanent dead link]  তিনি কুইক রিঅ্যাকশন ফোর্স ২-এর নেতৃত্ব দেন যা এখন মেরিন কর্পসে অন্তর্ভুক্ত হয়েছে এবং আঞ্চলিক সদর দফতর সেনু গান এখন দক্ষিণাঞ্চলীয় কমান্ডে অন্তর্ভুক্ত হয়েছে। তিনি মালদ্বীপ জাতীয় ক্যাডেট কর্পসের কমান্ডিং অফিসার এবং দিভেহি সিফাইঞ্জ ক্লাবের সভাপতি ছিলেন। তিনি টানা ৬ বছর মালদ্বীপ ন্যাশনাল ক্যাডেট কোরের ডেপুটি কমান্ডিং অফিসার পদে অধিষ্ঠিত ছিলেন।  ম্যাক্সিম তার পারিবারিক ব্যবসা, রাশেদ কার্পেনট্রির সাথেও জড়িত, যা একটি নির্মাণ সংস্থা। তিনি H78, হুলহুমলে'দ্বীপে একটি ছোট বুটিক হোটেলও চালান।   সামরিক কর্মজীবন এবং প্রশিক্ষণ  স্কুল অফ ইনফ্যান্ট্রি অ্যান্ড ট্যাকটিক, কোয়েটা, পাকিস্তান এবং ইনফ্যান্ট্রি স্কুল, ফোর্ট বেনিং, জর্জিয়া ইউএসএ-তে অগ্রিম প্রশিক্ষণের আগে একজন সৈনিক মালদ্বীপে যে সমস্ত স্থানীয় সামরিক প্রশিক্ষণ গ্রহণ করবে সেগুলি তিনি সম্পন্ন করেন। মিনিস্টার নাজিমও কুয়েতের মুবারক আল আবদুল্লাহ কমান্ড অ্যান্ড স্টাফ কলেজের একজন স্নাতক, সামরিক বিজ্ঞানের মাস্টার্স ডিগ্রি প্রোগ্রামে শ্রেষ্ঠত্ব অর্জন করেছেন।   পরিবার  কর্নেল (অব.) মোহাম্মদ নাজিম আফাফ আব্দুল মজিদকে বিয়ে করেছেন। তার একটি কন্যা এবং একটি পুত্র আইমিনাথ ভুলাউ এবং একটি পুত্র আহমেদ লুথ রয়েছে।   তথ্যসূত্র    presidencymaldives.gov.mv   বিষয়শ্রেণী:মালদ্বীপের রাষ্ট্রপতি প্রার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মালদ্বীপের মন্ত্রী বিষয়শ্রেণী:মালের ব্যক্তি বিষয়শ্রেণী:জীবিত ব্যক্তি
খুশকা, কুস্কা, বা খুসকা হল মূলত দক্ষিণ এশীয় উদ্ভুত  একটি ভাতের খাবার যা মশলা, চাল (সাধারণত বাসমতি) ও ঘি দিয়ে তৈরি করা হয়। এটি একটি মধ্যাহ্নভোজের খাদ্য পদ, যা প্রাথমিকভাবে কুরমা বা কোর্মার সাথে পরিবেশন করা হয় ও দক্ষিণ ভারতে খুবই জনপ্রিয়।   উপকরণ  খুশকায় ব্যবহৃত যেসব মশলা ও ফোড়ন অন্তর্ভুক্ত থাকতে পারে তবে এতে সীমাবদ্ধ নয়: এলাচ, দারুচিনি, তেজপাতা, ধনে ও পুদিনা পাতা, ঘি, আদা, পেঁয়াজ। হালকা মশলা দিয়েও পদটি ভাতের সাদা রঙ ধরে রাখে। পদটি কোরমা, তরকারি, দই চাটনি বা রাইতার সাথে পরিবেশন করা হয়। প্রস্তুতপ্রণালী    প্রথমে ভালভাবে চাল ধুয়ে নিন এবং ১৫-২০ মিনিটের জন্য পর্যাপ্ত পানিতে ভিজিয়ে রাখুন।  তারপরে ভিজিয়ে রাখা পানি ফেলে দিন এবং এটি সম্পূর্ণরূপে ছাঁকনিতে নিষ্কাশন করুন।  একটি প্যানে মাঝারি আঁচে ঘি গরম করুন। গরম হয়ে গেলে শাহি জিরা দিয়ে একটু কষিয়ে নিন। তারপর পুরো মশলা (লবঙ্গ, এলাচ, স্টার মৌরি, তেজপাতা, দারুচিনির টুকরো) যোগ করুন, ৩০-৪০ সেকেন্ডের জন্য ভাজুন।  তারপরে কাটা পেঁয়াজ যোগ করুন।  এবং নরম ও হালকা গোলাপী বা স্বচ্ছ রঙের না হওয়া পর্যন্ত রান্না করুন।  তারপর আদা রসুনের বাটা দিয়ে মেশান এবং এক মিনিট বা আদা-রসুনের কাঁচা গন্ধ না যাওয়া পর্যন্ত ভাজুন।  এবার কাটা টমেটো যোগ করুন, মেশান ও ২ মিনিটের জন্য বা টমেটো নরম হওয়া পর্যন্ত রান্না করুন।  এবার আঁচ কমিয়ে দই যোগ করুন ও দই এড়াতে তাৎক্ষণিক মিশিয়ে নিন।  হলুদ গুঁড়ো, বিরিয়ানি মশলা ও লবণ যোগ করুন।  ভালো করে মিশিয়ে এক মিনিট রান্না করুন।  তারপর কাটা পুদিনা ও সিলান্ট্রো পাতা মেশান।  ভেজা ও শুকনো চাল যোগ করে মিশিয়ে নিন এবং এক মিনিটের জন্য রান্না করুন।  তারপরে পানি যোগ করে তাপ ক্র্যাঙ্ক করে বাড়ান।  তারপর একটি ঢাকনা দিয়ে ঢেকে রাখুন, তাপ দ্রুত সর্বনিম্ন পর্যায়ে নিয়ে আনুন। ১৭-১৮ মিনিটের জন্য রান্না করুন। তারপর চুলা বন্ধ করুন ও ঢাকনা না খুলে ১০ মিনিট পর্যন্ত অপেক্ষা করুন।  তারপর ঢাকনা খুলে ফেলুন এবং গরম গরম পরিবেশন করুন।   আরও দেখুন    বিরিয়ানি  হায়দ্রাবাদি বিরিয়ানি  বুহারি বিরিয়ানি (মাদ্রাজ)  পুল্লাও  ফ্রাইড রাইস তথ্যসূত্র    বহিঃসংযোগ   বিষয়শ্রেণী:ভারতীয় চালের পদ বিষয়শ্রেণী:দক্ষিণ ভারতীয় রন্ধনশৈলী বিষয়শ্রেণী:পাকিস্তানি চালের পদ বিষয়শ্রেণী:অপর্যালোচিত অনুবাদসহ পাতা
খুকী কালীমন্দির পশ্চিমবঙ্গের দক্ষিণ চব্বিশ পরগণা জেলার বজবজ শহরে অবস্থিত একটি বিখ্যাত কালী মন্দির।  বিবরণ বজবজে চিত্রগঞ্জের শ্মশানে আটচালা খুকী কালীমন্দির অবস্থিত। কষ্টিপাথর নির্মিত এক ফুট উচ্চ চতুর্ভূজা ত্রিনয়না দেবী বিগ্রহের পদতলে শিব অনুপস্থিত।তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১ অতীতে বর্ধমান থেকে ডাকাতি করে ফেরার পথে এই কালীমূর্তিকে ডাকাতসর্দার, দয়াল ঠাকুর সাধকের কাছে রেখেই চলে যায়। দয়াল ঠাকুরের গুরু স্বামী পূর্ণানন্দ বিগ্রহটি স্থাপনা করেন। কথিত আছে, স্বামী বিবেকানন্দ শিকাগো থেকে ফেরার সময় এই মন্দির দর্শন করেন।    তথ্যসূত্র   বিষয়শ্রেণী:পশ্চিমবঙ্গের কালীমন্দির বিষয়শ্রেণী:দক্ষিণ চব্বিশ পরগনা জেলার হিন্দু মন্দির
অধিষ্ঠান (; ) হলো আশীর্বাদ বা অনুপ্রেরণার নাম যা একজন বৌদ্ধ একজন বুদ্ধ, বোধিসত্ত্ব বা গুরুর কাছ থেকে পেতে পারেন। মহাযান ও বজ্রযান বৌদ্ধধর্মে সংস্কৃত শব্দের বিভিন্ন অর্থ রয়েছে এবং এর অর্থ হতে পারে উত্থিত ভিত্তি যার উপর মন্দির দাঁড়িয়ে আছে।   তাৎপর্য   তিব্বতি বৌদ্ধধর্ম  টসুলত্রিম আল্লিওনে উল্লেখ করেছেন যে তিব্বতি বৌদ্ধধর্মে অধিষ্ঠানের আশীর্বাদ হলো গুরু ও বংশের কাছ থেকে প্রাপ্ত নির্দেশিত নির্দেশের গুরুত্বপূর্ণ অংশ। আশীর্বাদগুলি গ্রহণ করা নির্ভর করে শিক্ষার্থীর যথাযথ প্রেরণা, আকাঙ্ক্ষা ও ইচ্ছাশক্তি (বোধিচিত্ত) এবং যথেষ্ট "নিষ্ঠা" (ভক্তি) থাকার উপর। আশীর্বাদগুলি ছাত্রের গুরুর কাছ থেকে দীক্ষার সময়, দেবতাযোগের সময় যিদম্ এর কাছ থেকে পাওয়া যেতে পারে, অথবা কেবল তাদের ভিতরে রাখা স্তূপ বা শরীর, "অবশেষ" এর মতো পবিত্র বস্তুর উপস্থিতিতে থাকা থেকে। এই বস্তুগুলিকে তাদের সাথে যুক্ত ব্যক্তিদের মানসিক প্রবাহ ও অভিজ্ঞতার মধ্যে অধিষ্ঠান "আশীর্বাদ, অনুগ্রহ" উৎপন্ন বা উদ্দীপিত করার জন্য রাখা হয়।Martin, Dan (1994). 'Pearls from Bones: Relics, Chortens, Tertons and the Signs of Saintly Death in Tibet'. Numen, Vol. 41, No. 3. (Sep., 1994), p.274.  শিঙ্গোন বৌদ্ধধর্ম  শিঙ্গোন বৌদ্ধধর্মে, মন্ত্র, মুদ্রা ও দৃশ্যায়ন অনুশীলনের অনুশীলনগুলি হোনযোন কাজি বা দেবতার সাথে মিলন অর্জনের লক্ষ্যে। শিঙ্গনের পুরোহিত ইজুন ইডসন অনুসারে:  মিনোরু কিয়োটা শিঙ্গোন বৌদ্ধধর্মের তত্ত্ব ও অনুশীলনে তিন ধরনের অধীথানকে চিহ্নিত করেছেন:   মুদ্রা, আঙুলের চিহ্ন  ধারণী, গোপন শ্লোক  যোগব্যায়াম, ধ্যান অনুশীলনের মাধ্যমে।   তথ্যসূত্র    বহিঃসংযোগ   Kaji  বিষয়শ্রেণী:বৌদ্ধ ভক্তি বিষয়শ্রেণী:শিঙ্গোন বৌদ্ধধর্ম বিষয়শ্রেণী:তিব্বতী বৌদ্ধধর্ম
নিজামপুর সরকারি কলেজ বাংলাদেশের চট্টগ্রাম জেলার মীরসরাই উপজেলার একটি সরকারি শিক্ষাপ্রতিষ্ঠান। এটি মীরসরাই উপজেলার একটি স্বনামধন্য শিক্ষা প্রতিষ্ঠান হিসাবে পরিগণিত।   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার ওয়াহেদপুর ইউনিয়নের ফরফরিয়া গ্রামে এ কলেজটি অবস্থিত।   ইতিহাস  ১৯৬৪ সালে এটি প্রতিষ্ঠিত হয়।   পরিচালনা ব্যবস্থা  প্রতিষ্ঠানটি পরিচালনার জন্য জনাব এম ডি এম জালাল উদ্দিন চৌধুরীকে সভাপতি করে ১৫ সদস্যের একটি পরিচালনা পরিষদ রয়েছে।   শিক্ষক-শিক্ষার্থী  এ কলেজের অধ্যক্ষ মো: জসীম উদ্দিন। বর্তমানে এ প্রতিষ্ঠানে সাড়ে তিন হাজারেরও অধিক শিক্ষার্থী অধ্যয়নরত আছে।   অবকাঠামো  ঢাকা-চট্টগ্রাম মহাসড়কের পশ্চিম পাশে ৩০০ শতাংশ জমির উপর কলেজের মূল ভবন প্রতিষ্ঠিত এবং সর্বমোট জমির পরিমাণ ৮.২৮ শতক। ভবন সংখ্যা ০৪ টি (বড়)। কলেজের অধ্যক্ষের জন্য নিজস্ব বাসভবনসহ অধ্যাপকবৃন্দের জন্য আবাসিক ভবন রয়েছে যা পরিত্যক্ত।   কার্যক্রম  কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) এবং অনার্স (হিসাব বিজ্ঞান, ব্যবস্থাপনা) পর্যায়ে পড়াশোনার সুযোগও রয়েছে।   কৃতিত্ব ও ফলাফল  ২০২৩ সালের এইচএসসি পরীক্ষায় অত্র কলেজের পাশের হার ৯২.৪৮% এবং ৯০৬ জন পরীক্ষার্থীর মধ্যে জিপিএ-৫ পেয়েছে ৩০ জন।   আরও দেখুন   চট্টগ্রামের কলেজসমূহের তালিকা   তথ্যসূত্র    বহিঃসংযোগ   বিষয়শ্রেণী:মীরসরাই উপজেলার শিক্ষাপ্রতিষ্ঠান বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত বিষয়শ্রেণী:বিএনসিসি-এর কর্ণফুলী রেজিমেন্টের ইউনিট